b'\n_START_ARTICLE_\nPyronaridiini\n_START_SECTION_\nOminaisuudet ja k\xc3\xa4ytt\xc3\xb6\n_START_PARAGRAPH_\nPyronaridiini tehoaa useisiin Plasmodium-suvun alkuel\xc3\xa4imiin. Sen vaikutusmekanismi ei ole tarkasti tiedossa, mutta todenn\xc3\xa4k\xc3\xb6isesti sama kuin kinoliinijohdannaisillakin eli se est\xc3\xa4\xc3\xa4 malarialoisioille myrkyllisen aineenvaihduntatuotteen hemiinin metaboliaa. Pyronaridiini voi my\xc3\xb6s inhiboida DNA-topoisomeraasientsyymi\xc3\xa4. Pyronaridiini\xc3\xa4 on k\xc3\xa4ytetty malarian hoitoon Kiinassa 1980-luvulta alkaen. 2010-luvulta alkaen sit\xc3\xa4 on k\xc3\xa4ytetty yhdess\xc3\xa4 artesunaatin kanssa ja se on hyvin tehokas. Pyronaridiini on suhteellisen hyvin siedetty ja haittavaikutukset ovat harvinaisia.'